
                        Nr.23/381/2011

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru aprobarea Ordonanţei Guvernului nr.26/2011 privind înfiinţarea Inspectoratului de Stat pentru Controlul în Transportul Rutier, transmisă cu adresa nr.P.L.x 627 din 16 noiembrie 2011.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile Constituţiei României, republicată, Camera decizională pentru acest proiect de lege este Camera Deputaţilor.

PREŞEDINTE,

Iulian Iancu

Parlamentul  României

Camera  Deputaţilor

Comisia pentru industrii si servicii

             Bucureşti, 13.12.2011









                Nr.23/381/2011

R A P O R T

asupra proiectului de Lege pentru aprobarea Ordonanţei Guvernului nr.26/2011 privind înfiinţarea Inspectoratului de Stat pentru Controlul în Transportul Rutier



În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată, spre dezbatere şi avizare în fond, cu proiectul de Lege pentru aprobarea Ordonanţei Guvernului nr.26/2011 privind înfiinţarea Inspectoratului de Stat pentru Controlul în Transportul Rutier, transmis cu adresa nr.P.L.x 627 din 16 noiembrie 2011, înregistrat la comisie sub nr.23/381 din 17 noiembrie 2011.



Consiliul Legislativ, cu avizul nr.938/30.08.2011, a avizat favorabil proiectul de lege, cu observaţii şi propuneri.


Senatul, în calitate de primă Cameră sesizată, a adoptat proiectul de lege în şedinţa din 9 noiembrie 2011.



Comisia juridică, de disciplină şi imunităţi, cu avizul nr.PLx 627/2011/22.11.2011, a avizat favorabil proiectul de lege.



Proiectul de lege are ca obiect de reglementare înfiinţarea Inspectoratului de Stat pentru Controlul în Transportul Rutier (I.S.C.T.R.), instituţie publică cu personalitate juridică, în subordinea Ministerului Transporturilor şi Infrastructurii, prin reorganizarea Autorităţii Rutiere Române – A.R.R., a Regiei Autonome „Registrul Auto Român” – R.A.R. şi a Companiei Naţionale de Autostrăzi şi Drumuri Naţionale din România S.A. – C.N.A.D.N.R. – S.A.


Membrii Comisiei pentru industrii şi servicii au examinat proiectul de lege în şedinţa din 13 decembrie 2011 şi au hotărât, cu majoritate de voturi, să propună plenului Camerei Deputaţilor adoptarea proiectului de Lege pentru aprobarea Ordonanţei Guvernului nr.26/2011 privind înfiinţarea Inspectoratului de Stat pentru Controlul în Transportul Rutier, cu amendamente admise.


La lucrările comisiei au participat invitaţi din partea Ministerului Transporturilor şi Infrastructurii.


În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 alin.(1) din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera decizională pentru acest proiect de lege este Camera Deputaţilor.
ANEXĂ

A M E N D A M E N T E     A D M I S E 



În urma dezbaterii, Comisia propune adoptarea proiectului de lege cu următoarele amendamente:

	Nr.

crt.
	Text OG nr.26/2011 
	Text adoptat de Senat
	Amendamente admise/Autor
	Motivaţia

	0
	1
	2
	3
	4

	1.
	 
	Titlul Legii

LEGE 

pentru aprobarea Ordonanţei Guvernului nr.26/2011 privind înfiinţarea Inspectoratului de Stat pentru Controlul în Transportul Rutier


	Nemodificat


	

	2.
	 
	Articol unic. – Se aprobă Ordonanţa Guvernului nr.26 din 31 august 2011 privind înfiinţarea Inspectoratului de Stat pentru Controlul în Transportul Rutier, adoptată în temeiul art.1 pct.III.6 din Legea nr.131/2011 privind abilitatea Guvernului de a emite ordonanţe, şi publicată în Monitorul Oficial al României, Partea I, nr.625 din 2 septembrie 2011.
	Articol unic. – Se aprobă Ordonanţa Guvernului nr.26 din 31 august 2011 privind înfiinţarea Inspectoratului de Stat pentru Controlul în Transportul Rutier, adoptată în temeiul art.1 pct.III.6 din Legea nr.131/2011 privind abilitatea Guvernului de a emite ordonanţe, şi publicată în Monitorul Oficial al României, Partea I, nr.625 din 2 septembrie 2011, cu următoarele modificări şi completări:
	Conform normelor de tehnică legislativă


	0
	1
	2
	3
	4

	3.
	Titlul Ordonanţei

ORDONANŢĂ

privind înfiinţarea Inspectoratului de Stat pentru Controlul în Transportul Rutier


	
	Nemodificat
	

	4. 
	Art.1. - (1) Se înfiinţează Inspectoratul de Stat pentru Controlul în Transportul Rutier, denumit în continuare I.S.C.T.R., instituţie publică cu personalitate juridică, în subordinea Ministerului Transporturilor şi Infrastructurii.

(2) I.S.C.T.R. are sediul în municipiul Bucureşti, bd. Dinicu Golescu nr.38, sectorul 1. Sediul poate fi schimbat prin hotărâre a Guvernului.


	
	Nemodificat
	

	5. 
	Art.2. - (1) I.S.C.T.R. este organismul tehnic permanent specializat al Ministerului Transporturilor şi Infrastructurii desemnat să asigure inspecţia şi controlul respectării reglementărilor interne şi internaţionale în domeniul transporturilor rutiere, privind în principal:

a) condiţiile de efectuare a activităţilor de transport rutier, a activităţilor conexe transportului rutier şi a activităţii de pregătire a persoanelor în vederea obţinerii permisului de conducere;

b) siguranţa transporturilor rutiere şi protecţia mediului;

c) starea tehnică a vehiculelor rutiere;

d) masele şi/sau dimensiunile maxime admise pe drumurile publice şi masele totale maxime autorizate;

e) tariful de utilizare şi tariful de trecere pe reţeaua de drumuri naţionale din România.

(2) În organizarea şi luarea deciziilor, I.S.C.T.R. este independent faţă de orice organism de siguranţă rutieră, administrator de infrastructură rutieră, operator de transport rutier, precum şi faţă de orice parte ale cărei interese ar putea intra în conflict cu sarcinile încredinţate.


	
	Nemodificat
	

	6. 
	Art.3. - I.S.C.T.R. este finanţat din venituri proprii, care se constituie astfel:

a) prin virarea de către Autoritatea Rutieră Română - A.R.R. (A.R.R.) şi Regia Autonomă "Registrul Auto Român" (R.A.R.) în contul I.S.C.T.R. a unei sume echivalente cu media procentelor alocate de către fiecare dintre cele două structuri pentru activitatea de control în ultimii 2 ani, raportată la cuantumul total al tarifelor încasate, în vederea acoperirii cheltuielilor necesare înfiinţării şi organizării I.S.C.T.R. Modalitatea de transfer al acestor sume se stabileşte pe bază de protocol încheiat între A.R.R. şi R.A.R., pe de o parte, şi I.S.C.T.R., pe de altă parte. Sursele proprii de finanţare nu au impact asupra bugetului de stat şi nu implică mărirea tarifelor deja existente;

b) prin virarea de către A.R.R., lunar, a unui procent de 60% din cuantumul tarifelor încasate pentru serviciile specifice prestate, respectiv prin virarea, lunar, de către R.A.R. a unui procent de 20% din cuantumul tarifelor încasate pentru serviciile specifice prestate în contul I.S.C.T.R., în vederea funcţionării acestuia.


	
	Nemodificat

Nemodificat

Nemodificat

1. La articolul 3, după litera b) se introduce o literă nouă, litera c), cu următorul cuprins:

„c) Prin derogare de la prevederile art.8 alin.(3) şi (4) din Ordonanţa Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare, un procent de 30% din sumele încasate în urma aplicării sancţiunilor contravenţionale, altele decât sumele încasate în urma aplicării art.61 alin.(1) din Ordonanţa Guvernului nr.43/1997 privind regimul drumurilor, republicată, cu modificările şi completările ulterioare, a art.8 alin.(1) din Ordonanţa Guvernului nr.15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, aprobată cu modificări şi completări prin Legea nr.424/2002, cu modificările şi completările ulterioare, a art.8 alin.(1) din Hotărârea Guvernului nr.1.373/2008 privind reglementarea furnizării şi transportului rutier de bunuri divizibile pe drumurile publice din România, cu modificările şi completările ulterioare şi a art.6 din Hotărârea Guvernului nr.1.777/2004 privind introducerea restricţiei de circulaţie pe unele sectoare de autostrăzi şi de drumuri naţionale europene (E) pentru vehiculele rutiere, altele decât cele destinate exclusiv transportului de persoane, în zilele de vineri, sâmbătă, duminică şi de sărbătoare legală, cu modificările şi completările ulterioare.”

Dep.Mircea Toader – PD-L

Dep.Alin Trăşculescu – PD-L

Dep.Viorel Balcan – PD-L


	Procentul de 30% se va aplica sumelor încasate în urma sancţiunilor contravenţionale aplicate pentru nerespectarea prevederilor:

- OG nr.37/2007 privind stabilirea cadrului de aplicare a regulilor privind perioadele de conducere, pauzele si perioadele de odihna ale conducătorilor auto si utilizarea aparatelor de înregistrare a activităţii acestora, 

- HG nr.38/2008 privind organizarea timpului de munca al persoanelor care efectuează activităţi mobile de transport rutier, 

- Regulamentelor (CE) nr.1071/2009, 1072/2009 şi 1073/2009, ale OG nr.27/2011 privind transporturile rutiere şi ale normelor de aplicare a acesteia.


	7. 
	Art.4. - (1) Conducerea I.S.C.T.R. este asigurată de către un consiliu de conducere format din 5 persoane, al cărui preşedinte este inspectorul de stat şef.

(2) Inspectorul de stat şef şi ceilalţi membri ai consiliului de conducere sunt numiţi şi revocaţi prin ordin al ministrului transporturilor şi infrastructurii.

(3) Salarizarea inspectorului de stat şef şi indemnizaţiile membrilor consiliului de conducere al I.S.C.T.R. se stabilesc prin ordin al ministrului transporturilor şi infrastructurii, în conformitate cu reglementările în vigoare.


	
	Nemodificat
	

	8. 
	Art.5. - (1) I.S.C.T.R. are în structura sa organizatorică 8 inspectorate teritoriale, fără personalitate juridică, conduse de câte un inspector şef teritorial, numit şi revocat prin ordin al ministrului transporturilor şi infrastructurii, la propunerea inspectorului de stat şef.

(2) Personalul I.S.C.T.R. este angajat cu contract individual de muncă pe durată nedeterminată, iar salarizarea acestuia se face potrivit reglementărilor legale în vigoare.

(3) Personalul I.S.C.T.R. este alcătuit din inspectori şi alte categorii de personal.

(4) Încadrarea inspectorilor şi a celorlalte categorii de personal se face prin concurs, în raport cu pregătirea profesională şi cu aptitudinile candidaţilor, în condiţiile legii.

(5) I.S.C.T.R. asigură pregătirea şi perfecţionarea profesională a personalului propriu.


	
	Nemodificat
	

	9. 
	Art.6. - (1) În exercitarea atribuţiilor de serviciu, inspectorii trebuie să manifeste imparţialitate şi independenţă, fiind obligaţi să aibă o atitudine obiectivă, neutră faţă de orice interes politic, economic sau de altă natură.

(2) Inspectorii au obligaţia de a purta uniforma de serviciu, de a deţine asupra lor legitimaţia de control pe timpul efectuării acţiunilor de control şi de a respecta prevederile legale privind oprirea vehiculelor în trafic.

(3) În exercitarea atribuţiilor de serviciu, inspectorii au dreptul să oprească orice autovehicul, altele decât cele exceptate de lege, care circulă pe drumul public şi este utilizat la efectuarea transporturilor rutiere, precum şi la activitatea de pregătire practică a persoanelor în vederea obţinerii permisului de conducere. Inspectorii pot opri vehiculele semnalizând regulamentar din poziţia statică în acelaşi mod ca şi poliţiştii rutieri sau din autovehiculul din dotare aflat în mers.

(4) În exercitarea atribuţiilor de serviciu, inspectorii au dreptul să folosească autovehicule care vor fi dotate cu dispozitive de semnalizare luminoasă cu mesaje variabile de culoare roşie, de care aceştia pot face uz numai pentru oprirea în trafic a vehiculelor care efectuează activităţile prevăzute la alin.(3).


	
	Nemodificat
	

	10. 
	Art.7. - (1) În cazul unui control efectuat în trafic asupra unui vehicul destinat transportului rutier de mărfuri şi/sau de persoane, inspectorii au dreptul să efectueze controlul atât în spaţiul din vehicul, destinat conducătorului auto, cât şi în spaţiul din vehicul destinat transportului respectiv.

(2) În cazul transporturilor rutiere de mărfuri inspectorii au dreptul să verifice concordanţa dintre înscrisurile din documentele de transport şi mărfurile transportate.

(3) În cazul transporturilor rutiere de mărfuri suspectate a fi mărfuri periculoase, inspectorii au dreptul de a preleva mostre care vor fi transmise spre analiză laboratoarelor autorizate.

(4) În cazul transporturilor rutiere de persoane, inspectorii au dreptul să verifice concordanţa dintre înscrisurile din documentul de transport şi identitatea persoanelor transportate, precum şi legitimaţiile de călătorie ale acestora, după caz.


	
	Nemodificat
	

	11. 
	Art.8. - (1) La efectuarea controlului la sediul întreprinderilor/operatorilor de transport rutier în legătură cu activităţile de transport rutier, activităţile conexe transportului rutier şi activităţile de pregătire a persoanelor în vederea obţinerii permisului de conducere, inspectorii au dreptul să efectueze controlul în timpul programului de lucru atât în spaţiile de lucru, cât şi în vehiculele deţinute de aceştia.

(2) La efectuarea controlului la sediu, întreprinderile/operatorii de transport rutier au obligaţia prezentării tuturor documentelor solicitate de inspectorii I.S.C.T.R.


	
	Nemodificat
	

	12. 
	Art.9. - La efectuarea controlului în trafic, inspectorii au dreptul, în condiţiile legii:

a) să imobilizeze vehiculul rutier în condiţii de siguranţă şi securitate ale transportului şi, dacă este cazul, să procedeze la ridicarea plăcuţelor de înmatriculare până la îndeplinirea condiţiilor legale pentru continuarea efectuării transportului;

b) să suspende dreptul de utilizare a vehiculului prin reţinerea plăcuţelor de înmatriculare şi a certificatului de înmatriculare;

c) să reţină următoarele documente: licenţa de transport/licenţa comunitară, copia conformă a acesteia, certificatul de transport în cont propriu, copia conformă a acestuia, licenţa de traseu, autorizaţia specială de transport, autorizaţia de transport internaţional sau documentul de transport de persoane prin servicii ocazionale, precum şi orice alte documente în legătură cu desfăşurarea activităţii de transport rutier ori a activităţii de pregătire a persoanelor în vederea obţinerii permisului de conducere.


	
	Nemodificat
	

	13. 
	Art.10. - Reglementările privind modul de efectuare a inspecţiilor şi a controlului asupra transporturilor rutiere şi activităţilor conexe acestora, modelul şi însemnele uniformei, precum şi dotarea şi inscripţionarea autovehiculelor de control se stabilesc prin ordin al ministrului transporturilor şi infrastructurii până la intrarea în vigoare a legii de aprobare a prezentei ordonanţe.


	
	Nemodificat
	

	14. 
	Art.11. - (1) Atribuţiile, regulamentul de organizare şi funcţionare şi structura organizatorică ale I.S.C.T.R., precum şi atribuţiile şi obligaţiile inspectorilor se aprobă prin hotărâre a Guvernului în termen de 60 de zile de la data publicării prezentei ordonanţe.

(2) Regulamentul de organizare şi funcţionare prevăzut la alin.(1) va cuprinde condiţiile de numire, revocare şi angajare, după caz, a membrilor consiliului de conducere, inclusiv a inspectorului de stat şef, inspectorilor şefi teritoriali, inspectorilor, precum şi a celorlalte categorii de personal contractual, în condiţiile legii.

(3) Patrimoniul se constituie în condiţiile legii.

(4) I.S.C.T.R. va avea acces, în baza unor protocoale încheiate cu A.R.R., C.N.A.D.N.R. - S.A. şi R.A.R., la bazele de date ale acestora, precum şi la orice alte informaţii necesare în vederea îndeplinirii atribuţiilor care îi revin.

(5) Prin protocoalele menţionate la alin.(4) se vor stabili inclusiv condiţiile privind furnizarea de date de către A.R.R., C.N.A.D.N.R. - S.A. şi R.A.R. în vederea creării şi actualizării permanente a propriei baze de date a I.S.C.T.R.

	
	2. La articolul 11, după alineatul (2) se introduce un alineat nou, alineatul (21), cu următorul cuprins:

„(21) Modificarea structurii organizatorice a I.S.C.T.R. se aprobă prin ordin al ministrului transporturilor şi infrastructurii.”

Dep.Mircea Toader – PD-L

Dep.Alin Trăşculescu – PD-L

Dep.Viorel Balcan – PD-L

3. La articolul 11, alineatul (3) va avea următorul cuprins:

„(3) Patrimoniul I.S.C.T.R. se constituie din bunurile mobile şi imobile transferate cu titlu gratuit din patrimoniul A.R.R., C.N.A.D.N.R. – S.A. şi R.A.R., în baza protocoalelor încheiate de către I.S.C.T.R. cu fiecare dintre acestea.”

Dep.Mircea Toader – PD-L

Dep.Alin Trăşculescu – PD-L

Dep.Viorel Balcan – PD-L


	Structura organizatorică trebuie aprobată de un organ ierarhic superior.

Este necesară o precizare clară asupra bunurilor ce constituie patrimoniu.

	15. 
	Art.12. - (1) Personalul I.S.C.T.R. va exercita atribuţiile de inspecţie şi control care revin, potrivit actelor normative în vigoare, personalului cu atribuţii de inspecţie şi control din cadrul A.R.R., R.A.R. şi C.N.A.D.N.R. - S.A., precum şi personalului împuternicit de Ministerul Transporturilor şi Infrastructurii în acest scop, stabilite conform art.11 alin.(1).

(2) Începând cu data de 4 decembrie 2011, A.R.R., R.A.R. şi C.N.A.D.N.R. - S.A. nu mai exercită atribuţiile de inspecţie şi control în trafic privind respectarea reglementărilor interne şi internaţionale în domeniul transporturilor rutiere, cu excepţia controlului desfăşurat de către C.N.A.D.N.R. - S.A. în punctele de trecere a frontierei de stat.


	
	4. La articolul 12, după alineatul (2) se introduc două alineate noi, alineatele (3), şi (4), cu următorul cuprins:

„(3) Prin derogare de la prevederile art.8 alin.(3) şi (4) din Ordonanţa Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare, sumele provenite din amenzile contravenţionale aplicate persoanelor fizice şi persoanelor juridice de către personalul cu atribuţii de inspecţie şi control din cadrul I.S.C.T.R. şi de personalul împuternicit din cadrul C.N.A.D.N.R. – S.A. pentru nerespectarea prevederilor  Ordonanţei Guvernului nr.43/1997 privind regimul drumurilor, republicată, cu modificările şi completările ulterioare, ale Ordonanţei Guvernului nr.15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, aprobată cu modificări şi completări prin Legea nr.424/2002, cu modificările şi completările ulterioare, ale Hotărârii Guvernului nr.1.373/2008 privind reglementarea furnizării şi transportului rutier de bunuri divizibile pe drumurile publice din România, cu modificările şi completările ulterioare, ale Hotărârii Guvernului nr.1.777/2004 privind introducerea restricţiei de circulaţie pe unele sectoare de autostrăzi şi de drumuri naţionale europene (E) pentru vehiculele rutiere, altele decât cele destinate exclusiv transportului de persoane, în zilele de vineri, sâmbătă, duminică şi de sărbătoare legală, cu modificările şi completările ulterioare, se fac venit la bugetul de stat în procent de 10%, diferenţa revenind ca venituri extrabugetare C.N.A.D.N.R. – S.A. 

(4) Sumele care revin C.N.A.D.N.R. – S.A. potrivit alin.(3) vor fi utilizate în exclusivitate pentru finanţarea lucrărilor de construcţie, modernizare, întreţinere şi reparaţie a drumurilor naţionale, precum şi pentru garantarea şi rambursarea creditelor externe şi interne contractate în acest scop.”

Dep.Mircea Toader – PD-L

Dep.Alin Trăşculescu – PD-L

Dep.Viorel Balcan – PD-L


	Reglementările în baza cărora se dau amenzi pentru transportatorii care nu respectă condiţiile de tonaj admis şi condiţiile de echipare corespunzătoare a autovehiculelor au drept scop protejarea infrastructurii rutiere şi creşterea siguranţei în circulaţie. Cei care nu respectă aceste reglementări aduc daune infrastructurii rutiere şi se impune readucerea ei la starea iniţială. Pentru aceste motive administratorul drumului are nevoie de fonduri altele decât cele pentru dezvoltări şi modernizări şi este necesară identificarea unei alte surse de venit.

	16. 
	Art.13. - Prezenta ordonanţă intră în vigoare la 3 zile de la data publicării, urmând ca I.S.C.T.R. să îşi desfăşoare activitatea începând cu data de 4 decembrie 2011.


	
	Nemodificat
	

	17. 
	Art.14. - (1) În termen de 60 de zile de la data intrării în vigoare a prezentei ordonanţe, Ministerul Transporturilor şi Infrastructurii va elabora şi va propune spre aprobare, în condiţiile legii, actele normative de modificare a actelor normative de înfiinţare, organizare şi funcţionare a unităţilor prevăzute la art.12, corespunzător prevederilor prezentei ordonanţe, sub aspectul atribuţiilor şi al obiectului de activitate.

(2) Actele normative de modificare prevăzute la alin.(1) vor intra în vigoare începând cu data de 4 decembrie 2011.


	
	Nemodificat
	


                                     PREŞEDINTE,                                                                    SECRETAR,

                                      Iulian Iancu                                                                         Mircea Marin

Consilieri parlamentari,

Viorela Gondoş
Isabela Robe

